025ed1dec9f1fb8b26bd011468a2034e
Hej Steffan


Som udgangspunkt skal I ikke have noget større beplantning ovenpå jeres varmeslanger. 


 Græs, mindre bede etc. gør selvfølgelig ingen forskel.


Det er nok ikke muligt at at have en nedgravet trampolin der hvor der er jordvarmeslanger, da der under en trampolin skal være en vis frihøjde, ved normal størrelse omkring 80 - 100 cm.


Ved større hække, buske, for ikke at tale om træet kan der komme problemer med rødderne. 


Rødderne vil primært løbe uden om røret, men det kan ikke afvises, at de – på lang sigt – kan give skader på slangerne. 


 Jordvarmeslanger ligger typisk i dybder mellem 0,8-1,5 meters dybde. I skriver selv én meter nede. Der skal selvsagt nogle ret store træer og deslige til, at få store og væsentlige rødder ned i den dybde.


 Noget andet er vand og skygge. 


Jordvarme virker ved at solen varmer jorden op, og at vandet i jorden så varmes op. Så jo mere vand der er i jorden jo bedre. Og jo mere sol der er på jordarealet jo bedre. 


 Det jeg prøver at sige her er, at hvis der kommer for meget skygge på jorden fra vandsugende træer og deslige, jo dårligere vil varmeudnyttelsen være. 


 Hermed siger jeg ikke, at I bare skal have en gold og kedelig græsplæne. 


I må gerne plante løs, men tænk langsigtet. 


Har jordvarmeslanger betydning for hvordan vi kan anlægge haven, hvilke planter vi kan vælge og nedgravet trampolin?
bolius.dk
2021.17
Hej Bolius 


Vi er i fuld gang med at bygge hus (eller byggefirmaet gør det for os) og vi har fået lagt jordvarme ind/ned i en meters dybde. 


Er der nogle gode råd mht. Når vi skal anlægge haven? 


 Vi skal primært have græs i haven og en ligusterhæk, men vi vil dog også gerne have bærbuske og frugttræer også samt en nedgravet trampolin. 


Vi ved dog ikke om det kan lade sig gøre pga. Jordvarmen? 


Vi håber I kan hjælpe os med at blive lidt klogere :) 


 Mvh Steffan og Jannie 

